bavarian-nlp/barwiki-20250901 huggingface dataset:
Rumänien

Rumänien (rumänisch: România) is a Republik in Middleiropa, de 850 km vo da Pannonischen Tiefebene bis zum Schwoazn Meer longt.
Eadkund.
Log und Klima.
Rumänien liegt in Middleiropa und grenzt (vo Sidn im Uahzoagasinn) an Buigarien, Serbien, Ungarn, de Ukraine und Moldawien. Rumänien gheat voiständig zua gmäßigten Klimazone vo Middleiropa.
Städt und Ballungsgebiet.
De finf greaßtn Städt san:
Gschicht.
Da Nam "Romania" war im Latein vo da Spätantike a Kurzbezeichnung fia des Remische Reich. Des Kenigreich Rumänien is eascht untam Karl vo Hohenzollern-Sigmaringen ois Kine "Carol I." ghoaßn) am 10. Mai 1877 komplett vo da Tiakei selbstständig worn. Nach'm Easchtn Wejkriag hot Rumänien Teile vo Ungarn (Simbiagn) kriagt. Im Zwoatn Wödkriag war Rumänien Vabündeta vom Adolf Hitler. Da Kine is gstürzt worn und des Land unta kommunistische Herrschaft kemma. Da kommunistische Diktator Nicolae Ceauşescu is durch a Revolution gstiazt und am 25. Dezemba 1989 daschossn worn. Rumänien is heit Mitglied vo da NATO und da Europäischn Union.
Ds haitige Lãnd setscht si mehr oda weniger aus de olten Geganden Simbiagn, Wallachei, Moldawien, der Dobrudscha und in Banat zãmma.
Eiroparegion

Eiroparegion oda Eiregio (dt.: Europaregion, Euregio) is a Organisazion, wo zwoa oda mehrane benochbate Gebiedskeapaschoftn (zum Beispüi Provinzn, Kroas oda Bundeslända) vo zwoa oda mehrane vaschiedene eiropäischn Stootn zammorwatn. De hom owa koane politischn Kompetenzn oda hoid netta soichane, wos eana de Gebiedskeapaschoftn iwadrong, de wos dro beteiligt san.
A Euregio is dazua do, daß s de gmoasama Intaressn vo de beteiligtn Gebiete feadat und in Austausch zwischn eana leichta mocht. Se soin de Zammaorwat owa d Grenzn auße stärka mocha und soichane Gebiete, de wos in an Land an da Grenz lieng, bessa feadan. De Begriffe san ned kloar definiad, desweng gibts vaschiedene Rechtsforma, nämli Zammaschliss nochm effntlichm Recht, nochm Privatrecht oda aa oafoch netta aa so, ohne fixe Rechtsform. Da Nama Eiroparegion kimmt vo da Madrida Konvenzion vom Eiroparod vo 1980 iwa d grenziwaschreitende Zammenorwat zwischn de Regiona vo Eiropa.
Kloahourl

Kloahourl oder aa Kloahorl (ausgsprochen: "Klooaoŭl" bzw. "Klooaoăl", iwaregionoier Dialekt: "Klaaorl", amtli: Kleinarl) is a Gmoah an Soizburga Lond an Bezirk Seiger Hons/Pg. in Östareich mid 775 Eihwohna (Stond: 1. Jenna 2016).
Geografie.
Dia Gmoa liegg in am Seitentoi vam Soizachtoi an Pongau an Soizburga Lond am Rond vam Nazionoibark Hoche Tauern.
Orschtstoae vo da Gmoa sand: Hinterkloahourl und Mitterkloahourl. Dia Orschtschouft Vurderkloahourl gheascht schoh za da Gmoa Wougroah.
Woppm.
As Woppm va da Gmoa is: "In an greanem Schijd a goidanes zwofendigs Hirschgweich mid Grind, zwischen d' Stonger a sijwerns sexsspoachigs Woungraadai."
Wirtschafd &amp; Infrastruktur.
Da Fremdenvakeasort houd an Winter 2003/2004 140.354 Nachtigunger, an Summer 2003 59.712 aufweisen kenna.
Malta

Malta, Republik Malta (oda: Repubblika ta' Malta, wia'd Maltesa song) is a eigens Land im Sün vo Sizilien im Middlmeea und bestäd aus drei Insln, Malta sejm, Gozo und Comino. Grouß is des Ganze ned, san a grod 316 km² (ganz nembei, Minga hod rund 310 km²). Gred werd auf Malta maltesisch und englisch, wos gschichtliche Ursachn hod. Haptstod is Valletta mid 5700 Eihwohna (2013) und insgsamt hod Malta im Jenner 2014 430.146 Leid ghobt, de do gwohnt hom. Zeud werd do unt seit Jenna 2008 mitm Euro, davor homs mitm Lira zoid, 1 Lira won rund 2 Euro 33. Zeitlich sans gleich mit uns.
Gschicht.
De easchtn Leid, de af Malta untn wan, san mit kloane Bottal vo Sizilien kema und hom eascht amoi in de Hölln gwohnt. Damals war de ganze Insl no voi Woid. Mit da Zeit san oiwei no mehr Leid kema und hom donn a de Templ baut, wost heid no sigst.
De easchtn, de auf Malta kema han und von dene ma a an Noma woa, won de Phönizier. De hom eigntli blos ghandlt, oiso koan Kriag ogfanga und ham de Insl ois Zwischnstation hergnoma. De nächstn, de kema han, won de vo Karthago, de des ois strategischn Punkt hergnomma hom. De hom des dann oba valorn, nämli an de Rema, de dann a wengei auf Malta umanandabaut hom. Ob 870 n. Kr. san dann de Araba kema und des is a da Grund, warum de Maltesisch rend, des kimd nämlich ausm Arabischn.
De Johannita won so a Vaein, wejche a de Krankn vasorgt hom, die bei de Kreizzüg in Jerusalem oane auf de Leffe drauf griagt hom. Nochdem de Moslems Jerusalem wiada ghobt hom, han de Johannita zeascht auf Rhodos, dann auf Malta kema, desweng a de Bezeichnung Maltesa. Noch da Franzesischn Revolution und im Napoleonischn Kriag san de Franzosn kema und hom de Johannita vascheicht. Olladings hom de Franzosn den Kriag oba ned gwonna und noch de Franzosn sand Englända kema und desweng redn de do untn a Englisch. Im Zwoatn Wejdkriag hom de Deitschn do untn an gonz schena Radau gmocht, eimarschiat sans oba ned, oba Luftangriffe homs gflong. 1964 is Malta dann komplett unobhängig worn, oiso weg vo de Englända und 1974 is offiziej a Republik worn. Und 2003 sans donn a no zua EU kema.
Wos sonst no gibt.
De meisten keman auf Malta mitm Fliaga, oba mitm Schiff gäts a. Fia olle, de Sandstrände gean hom, gibts a Problem, wai Malta hod fost blos Fejsnstrände. Es gibt zwoa Sandstrände, oba wo anders gibts mea davo. Im Somma hods rund 35 Grod am Dog, um Winta umara 15. Lustig han de Busse auf Malta, de foan wirkli schnei do untn. Af Malta homs Linksvakea. Af Malta keman vui, de Englisch lerna woin, Englisch lerna one Englischs Wetta hoast des do. Af Malta gibts richtig vui Sprochschuin. In Malta han scho oanige Fuim gmacht woan, Troja, Minga vom Sbuiberg, Gladiator, Columbus und so waida. De meistn Maltesa han katholisch und es gibt ainige Festal do untn, wo christlich han.
Foschingshouzoat

A Foschingshouzoat is a mea oda weniga tradizionelle Vaonschdoitung, bei dea si d'Mona ois Woiba und Woiba ois Mona vaglaidn. Im Middlbungt städ d'Houzoat vo zwoa soichane vakheatn Leit. De hairatn natiali ned wiagli. Donn gibts as Laufn vo de Houzoatbuam. Do laufn d'Bua, de wos in Wiaglichkeid jo Medln han in da Untawesch um d'Wettn. Des is natiali ned gonz gsund, weil so a vakheate Houzoat um d'Foschingszeit stott find. Dea wos gwingd bei dem Lauf muas d'Braut entfian. Ma ko si denga, dass auf soichane Houzoatn lustig zua geed.
Nymphm (Zoologie)

In da Zoologie san Nymphm de Entwicklungsstadien vo wirwelose Viecha, de wos aundascht ois wia Larvn, kane Larvalmeakmole haumm. Nymphm findt ma zan Beispüü bei Insektna mit ana laungsauman (net voikommanan) Metamorphosn (Hemimetabolie), wo ma de Nymphm vo de ausgwogsanan Viecha ("Imago") grod aun dem ausanaund kennt, das eahnare Fliagl und Genitalien no net gaunz entwigglt san. Aa bei maunge Spinnanviecha, bsundast bei de Webspinnarinnan und de Müübm, haaßn de Jungan Nymphm. Oft redt ma do owa eascht nochn easchtn komplett entwiggltn Stadium, meist noch da drittn Heitung, vo ana Nymphm.
Denk Sepp

Da Denk Sepp, amtli: Josef Leonhard Denk is a Hoamatdichta aus Niedabayern.
Lem.
Geborn am 13. Jenna 1952 in Haberskircha is a mit sechs Gschwista aff am kloana Hof affgwachsn. Nach 6 Jahr Voiksschui in Haberskircha (spada Kößlarn) is a no 9 Jahr ins Internat aufs humanistische Gymnasium im Maristenkloster Fiaschtnzei gwen. Jetzad is er Finanzbeamter z'Eggnfejn. 1975 hod er gheirat und hod 3 Kinder, de wo scho grouß san. In seiner Freizeit is er a "Feierabendlandwirt", duat Motorrad fahrn, singt im Kirchachor, mog d'Natur, Musi, Operettn und freilich aa Mundartdichtung.
Schriftn.
2006 hod er im Eigenverlag sei easchtes Gedichtbiachal ausebracht: Denk mal (deng a weng). Da drin san aa Buidl vo da Christine Merz-Holzner aus Eggnfejn. In dem Biachal san Versal wia "Deng a weng", "Blöde Sucht", "Drei Ganserl", "Es strebt der Mensch, so lang er lebt." Und vej anderne aa no.
Trumpetn

De Trumpetn (dt.: Trumpete) is a Instrument zan Musimocha. Se wead ofd im Jazz und in da boarischn Musi eihgsetzd. Se ghead aa za de Blechblosinstrument. Am haifigsdn is de B-Trumpetn mid ana Roahläng vo 134 cm.
Vawendung in da Musi.
Klassische Musi.
In da klassischn Musi wead de Trumpetn vuiseitig eihgsetzd:
Jazz.
Im Jazz is de Trumpetn nem on Saxophon as wichtigsde Blosinstrument. Scho in da klassischn Bsetzung (New-Orleans-Jazz) is se a wichdigs Melodieinstrument. Im Jazz wead vui mid Dempfa goabad und fosd nua af „amerikanischn“ Trumpetn mid Pumpventui gspuid.
Popmusi.
In da Popmusi wead de Trumpetn ned ofd ois Soloinstrument eihgsetzd, sundan moast im Sozz mid Posaune und Saxophon.
Voiksmusi.
De Trumpetn is oans vo de wichtigsdn Instrumente in da Voiks- und Blosmusi.
Réunion

La Réunion (zu deitsch: Vasammlung, Zusammenschluss) is a kloane vulkanische Insl 800 km voa da Ostküstn vo Madagaskar und is politisch a Department (oiso Bundesstaat) vo Frankreich. Drum hams da unten a an Euro. Zu Frankreich is 1654 wega da Kolonialsiarung kemma.
Zua Hauptinsel mit der Stadt St. Denis ghean zu Réunion a no mehrane kloane Insln wia Tromelin (etwa 600 Kilometer neadlich) oda Juan de Nova (zwischn dem afrikanischn Festland und Madagakar).
De Insl is 2500 km² groß; und hod um de 827.000 Einwohna.
De nadialiche Vegetation auf Réunion is tropischer Regenwoid. Üba da Insl erhebd si da 3.069m hohe, daloschne Vulkan Piton des Neiges aus dem de Insel entstandn is. Da 2.631m hohe Vulkan Piton de la Fournaise is imma no aktiv.
Deisndorf

Deisndorf (amtli: Teisendorf) is a Markt im Landkroas Berchtsgoana Land.
Geografie.
Deisndorf liegt im Oipnvorland zwischn Soizburg und am Cheamsee, am Fuaß von eanam Hausberg, am Deisenberg und ghead zum Rupertiwinkl. Durch Deisendorf fliaßt de Sur, a Soizachzuafluss.
Nachbarort sand Anger, Petting, Saaldorf-Surheim und Surberg.
Gschicht.
Grind is Deisndorf 700 n. Kr. worn; zum easchtn moi urkundli gnennt worn is s 790, domois hods oba nu "Tusindorf" ghoasn.
Bei da Gmoagebietsreform sand zua Marktgmoa Deisndorf aa nu de sejbstständign Gmoana Oberdeisendorf, Neikira, Rossdorf, Freidling, Weildorf, Rücksteen und Hoizhausn dazuakemma.
Partnaschoftn.
Seit 1972 beschteht a Städtepartnaschaft zwischn Deisndorf und Betète und Genouillac in Frankreich.
Gottfried Glechner

Da Gottfried Glechner, auf d Weid kema am 3. Juli 1916 in Freiling in da Gmoa Guatn bei Riad im Inngroas, gschdoam 10.Oktober 2004, woa a iifiadla Schriftschdöla, Mundoat-Dichda und Schbrochfoascha. Ea hod meistns in iifiadla Mundoat gschrim, am boarischn Dialekt dea genau an da Grenz zwischn Westmitlboarisch und Ostmitlboarisch dahoam is. Seine bekauntasdn Biacha san: "Der Bairische Odysseus" (1982), "Die vertreibung aus dem Paradies" (1986) und "Meier Helmbrecht" (1989).
Sei Lem.
Aufgwochsn in ana Bauanfamilie mid nei Kinda, is da Gottfried Glechner, noch dem da Doafpfoara seine Ötan laung iwaren miassn hod, noch Linz ins Gimnasium Petrinum gaunga, wo a 1936 d Matuara gmocht hod. Danoch hod a Teologi schdudiad, bis a 1939 in deitsche Weamocht eiruka miassn hod. Ea woa fole 6 Joa Soidod bis zum end fum zwoatn Weidkriag. Nochdem a im Soma 1945 hoam kema is, hod a in Innsbruk zum schdudian augfaungt und zwoa Latein und Deitsch, wos a a fia Joa drauf midn Leahaumtsdiplom und Doktoarat ogschlossn hod. Danoch woar a Leara im Gimnasium Kremsmünsda, in Riad und schbeda in Braunau. Ea woa faheirat und hod 5 Kinda und hod seid 1960 in Braunau am Inn gwond.
Da Schriftschdöla.
Zum schreim hod a eascht recht schbod augfaungt. Mea zufelig ois blant hod a im Joa 1979 sei easchts Buach aussa brocht, ""Unser Dorf" mid Gschichtn ausn oidn Bauanlem auf Dialekt. Do woa da Gottfried Glechner söwa schau 62 Joa oid. Auf des aufi san daun in de negsdn zwoa Joa nu zwoa so enliche Biacha aussa kema, "Unser Haus" (1980) und "Unser Stubm"" (1981).
Mid seim negstn Weak hod a daun sei Publikum iwaroscht und koa tipischs Hoamadgedichtl-Buach gschrim, sondan auf sei Oidfilologischs Wissn aufbaud und in Mundoat-Epos "Der Bairische Odysseus" gschrim (1982). Schbedastns seit dem woar a ois oana fu de wichtigstn Mundoatdichda fu seina Zeid bekaunt. Populär woan san seine Weak a daduach das a fü Lesungen gmocht hod in Estareich und Boarn und wei a fü fu seine Biacha ois fu eam seiwa glesns Heabuach aussa kema san.
Da Schbrochfoascha.
Da Gottfried Glechner woa jo gschdudiada Geamanist und Oidfilologe (Latein und Grichisch) und hod si ned neta litararisch mid n boarischn Dialekt fu seina Hoamad ausanaunda gsezt, sondan hod a fü iwa de Schbroch gfoascht, is m Uaschbrung fum Boarischn aufn Grund gaunga und hod fu fü Dialektweata aussa gfundn wo s hea keman und wia si si in da Zeid und in eanara Fawendung faendant haum.
A da Eahoit fum Boarischn in da modeanan Zeid woa eam recht a Aunling und desweng woar a a oana fu de Grinda fum Innviertler Kulturkreis und ob 1984 bis 2003 a da President. Aussadem woar a a Mitglid fum owaestareichischn Stelzhamerbund, am Farein dea in Dialekt in Oidog und in da Literatua föadat.
London

London is de Haptstod vo England und vom Vaeinigtn Kenigreich. De Stod liegt an da Themse in Sidostengland. In da Metropoin lem 8.538.689 Menschn (2014), davo in ebba 2,7 Millionen in de 13 Stodbeziake vo "Inner London". De Agglomeration hod 13.614.409 Eihwohna (2014).
London is oans vo de wichtigstn Kuitua-, Finanz- und Handlszentren vo da Wejd. In da Stod san vui Universitätn, Hochschuin, Theata und Museen. S Stodgebiet vo Greater London, dees in Inner- und Outer London untateit is, gliedat si in de City of London und no insgsamt 32 Stodbeziake („London boroughs“), drunta aa de "City of Westminster". London is aa da Sitz vo da "Internationalen Seeschifffoats-Organisation" (IMO).
Eadkunde.
London ziagt si rund 45 Kilometa entlang vo da schiffborn Themse und liegt durchschnittli 15 Meta iwan Mearesspiagl. London is aus ana Siedlung am Nordufa entstandn, da heitign City of London. De London Bridge wor bis 1739 de oanzige Bruckn iwan Fluss.
Aus dem Grund befindd si da gresste Tei vo da Stod neadli vom Fluss. Mitm Bau vo weidan Bruckn im 18. Jh. und am Bau vo Eisnbohna im 19. Jh. hod si de Stod in olle Richtunga ausdehnt. De Landschoft is floch bis wellig, wos a unghindats Woxdum beginstigt hod.
De Themse wor in friaran Zeitn vui broada und seichda wia heit. Da Fluss wead fost iwaroi duach Dämme begrenzt und de moastn Zuafliss san untairdisch valegt. De Gezeitn vo da Nordsee san z London no deitli z spian, de Stod is deshoib duach Iwaschwemmunga und Sturmflutn gfeadet. Um de Gfoa eizdämma is ba Woolwich in de 1970a Joar da "Thames Barrier" baut worn.
De geografischn Koordinatn vom Stodzentrum (eppa ban Trafalgar Square) san 51° 30′ neadlicha Broadn und 0° 8′ westlicha Läng. Duach s kenigliche Observatorium, s "Royal Greenwich Observatory" z Greenwich, is da "Nullmeridian" glegt worn. Ea is da Ausgangspunkt vo de geographischn Längengrad und damit vo de Zeitzonan.
Geologie.
Sidostengland mit da Hauptstod London is fiara Besiedlung geologisch gegniwa ondan Landestein beginstigt. De geologische Struktur is duach mesozonische Sedimente bestimmt, de wo a weitlaifige Schichtstufnlandschoft entsteh hod lossa. De Beag san ned hoch, so dass de gsamte Gegend vo de klimatischn Vortei vom Siidostn profitiat. Da Niedaschlog is gringa, de Summa weama wia in ondan Landestein und de Sediment gem an fruchtborn Bodn.
Stodgliedarung.
London gliedat si in 32 Stodbeziake (London Boroughs) und de City of London.
Gschicht.
Woarscheinli im Joar 47 n. Chr. ham de Rema d Stod Londinium grindt. Noch da Eaoberung vo England vo de Angeln und Saxn is Londinium bis zum End vom 5. Joarhundert zu Ruinen zamgfoin. Um 878 is des Gebiet innahoib vo de remischn Stodmauern wieda bsiadelt worn, de Stod hot zeaschst no Lundenburgh ghoassn. 1066 mit da Eaoberung vo England vo de Normannen hod London Winchester ois Hauptstod obglest. London is iwa de Joarhundat imma weida gwoxn. 1851 wor London laut da Voikszejung mit 2.651.939 Eihwohna de gresste Stod in Eiropa und as Zentrum vo da industrialisiatn Wejd. Des heitige Vawoitungsgebiet mit de Stodbziak is am 1. Aprui 1965 mit da Grindung von Greater London entstondn.
Browser

A Browser is a Computerprogramm haptsächle zum Oschaugn vo World Wide Web und Seitn und Datein im Internet. Damit ko ma owa aa bestimmte Datein (html, jpg etc.) effna, wenn ma ned mitm Netz vabundn is.
De Browser, de wo zua Zeit am haifigstn vawendd wean, san: Windows Internet Explorer, Mozilla Firefox, Safari, Opera, Seamonkey und Google Chrome.
Morktotei vo de Netzbrowser.
Hochwanner

Da Hochwanner is nach da Zugspitz mit 2744 Meta da zwoathechste Beag vo Deitschland.
Ea gheat zum Wedastoagebiag in de Neadlichn Koikalpn und is Grenzberg zwischn Deitschland und Östareich. Da Hochwanner is da Hauptgipfe vom Wedastoa-Hauptkamm. Ea is woarscheinli 1870 easchtmois duachn Hermann vo Barth eastieng worn.
Hiachst

Da Hiachst, aa: Hiagst, Heabst oda Hiabst und in manche Gengada aa "Hirest", "Hirbescht", "Hirgscht" oda "Herbischt" gnennt, is oane vo de via Joareszeidn, de Iwagongszeid zwischn am Summa und am Winta. In de gmäßigtn Zonen is a de Zeid vo da Ernte und vom Bladdlfoi.
Je nochdem, ob da Hiachst af da Sidhoibkugl oda da Noadhoibkugl herrscht, untascheidt ma zwischn Noadhiachst und Sidhiachst. Af Grund vom wandandn Zenitstond vo da Sun zwischn sidlichm und neadlichm Wendekroas, wiedahoid se da Hiachst in jeda Hemisphäre mid om jearlichn Turnus. Es is dohea a megle, aus om Sidhiachst n Noadfruajoar zun foigan und umkeaht.
A Zeid vo woarmen und sonnign Dogn im Hiachst nennt ma Oidweibasumma.
Bluescreen-Technik

Midn Begriff Bluescreen-Technik moant ma a Technik, de wo de Amis afundn hom, womid ma reale Figuan in an Computer eiscanna ko und dees nacha, ganz wia ma moant, in an ondan Hintagrund einiblotzian kann. Dazu wead da afzumnehmande Aktör voa oana blaua oda greana Wond blatziad und digital abgfuimt. Neiadings deants Bluescreen-Vafoarn obar a meara und meara dazua, dasd de Bewegunga von Schauspuia af a ondare Figua, de wosd im Computer hosd, ibadrong kannst. An Gollum im Herr der Ringe homs beispuisweis' a so gmocht. De Bluescreentechnik wead fias Mocha vo Fuime und Videospui ogwendt.
Keyboard (Instrument)

A Keyboard is a elektrisches Tasteninschtrument mit iwlichaweis schwoaze und weiße Tasdn, de genau wia beim Klavia angordnet san, nua meistns net sovui.
Keyboards wern heind meisdns eigsetzt, um traditionalle oda historische elektronische Inschtrument zum Simuliern bzw. de Klänge mehrara von dene Instrument in si zu vereinign.
Spuiweis.
Mid da rechdn Hand schbuid ma de Melodie und mid da linkn Hand schbuid ma de Akkord dazua, es glaungt owa oft aa, doß ma in Grundton mit aan Finga dazuaspuit, wei in Rest mocht da eibaute kompjuda aafoch dazua. Aussadem is in de heidign Keyboaz iwlichaweis aa no a automadischs elektrischs Schlogzeig eibaut, und des loßt ma zu dem Gonzn no an Rhythmus dazuaspuin, damiz fetziga glingd. An manche Keyboards konn ma aa no a Mikrofon oschliaßn, damit ma midsinga konn. Des mochan oba meisdns nur de Alloauntahoita.
Mensch im Boarischn

As Mensch oda Mentsch, (Mehrzoi Menscher) moant im Boarischn a Weibaleit. As Mensch konn oiso a Weibsbuid, a ledigs Madl oda a Dirndl sei. In de oan Gegendn moant ma mit Menscher mehra de Weiberleit und wo onders mehra de Madln. Des grammatische Gschlecht is in dem Foi sächlich, im Gengsatz zum männlichn Mensch.
De Bedeitung hot se mit da Zeit vor ollm in de großn Städt vaendat. Do sogt mas heit am ehern no zua de aufmuggadn, gschlampatn und schlechtn Fraun und Deandln zum Beispui beim Fluacha "A so a schlechts Mensch a so a ausgschamts ...".
Im Raum Minga is da Ausdruck scho fost vaschwundn, werd aba no im letztern Sinn, ois Beleidigung, vastondn.
Gschichtlichs.
Friara hot mas a no ois Begriff fias Deanstmadl oda de Dirn braucht. Je noch Orbat is dann zum Beispui a Kammermensch, Kuchlmensch, Hennamensch gwen. A saubers Madl hot se selmst net mit de Manner eiglossn, oba es is aa net a jeds Mensch a "saubers Madl" gwen. Vui von de Menscher de an am Hof g'orbat hom, san aa scho ejtare Weiberleit gwen. Wann se no jung und sche warn, werns gwieß efta amoi Bsuach von de "saubern" Herrschaftn griagt hom. Net umasunst kimmt des Gsatzl "I gäh zum Fläh zammfanga ind Menschakamma".
Frank Zander

Da Zander Frank (geboan am 4. Feba 1942 in Berlin) is a deitscha Musika, Feansehmodarator und Schauspuila, der wo durch die humorige Art vo seine Liada und sei varrauchte Stimm bekannt gwoan is. Da Zander is vaheirod und lebbt heid abwechsöind aff Ibiza und in Berlin drom.
In de Siebzga- und Achtzgajoa mit divease, deitschprachige Liada (oft vo recht humorigm Charakta) bekannt gwoan, hod se da Zander Frank in dera Zeit unta ondam a ois a Feansehmodarator und Schauspuila vasuacha deafa. Aa ois Sinchron-Sprecha und Liada-Texta fir a boa Kinda- und Jugndfuime hod a zeitweilig g'awoat, so ois wia zum Beispui fia de Teenage Mutant Ninja Turtles-Serien, de TKKG-Vafilmung Drachenauge und den Zeichndrick-Klassika das letzte Einhorn.
Ende da Neinzgajoar is dann oba meaglich ruhiga gwoan um eam, und so isa mit da Zeit imma mea aas am Fokus vo da breitn Öffentlichkeit vaschwundn. Hekstens a recht polarisiernda Weabeschpot mid eam, in dem wos a fir a Gebuatsdogs-CD, die wos a mid am Song je nach Namenswunsch individuell bsunga hod, is a Ende vo de Neinzga no amoi a weng bei da breitn Massn aufgfoin. A seine owei söitener weadnden Feansehauftritte findn heid zmeist nua noch in soichane Sendungan statt, de wo traditionell voawiegnd öitane Zuaschauer oschaung dean. So zum Beispui hod a an ZDF-Fernsehgoatn modariat.
Diskografie.
Singles
 D: 32 2 Wo.
 A: 1 24 Wo.
 A: 15 4 Wo.
 D: 4 18 Wo.
 A: 8 12 Wo.
 D: 22 17 Wo.
 D: 2 23 Wo.
 A: 10 12 Wo.
 D: 29 4 Wo.
 D: 26 17 Wo.
 A: 13 12 Wo.
 D: 24 21 Wo.
 D: 1 29 Wo.
 A: 1 22 Wo.
 CH: 6 6 Wo.
 D: 2 9 Wo.
 A: 2 10 Wo.
 CH: 2 7 Wo.
 D: 13 9 Wo.
 A: 4 8 Wo.
 CH: 21 4 Wo.
 D: 41 10 Wo.
 D: 7 10 Wo.
 A: 5 19 Wo.
 CH: 14 7 Wo.
 D: 62 ? Wo.
 A: 63 2 Wo
Alben
 A: 2 20 Wo.
 A: 8 16 Wo.
 A: 12 4 Wo.
Sechzger Stadion

As Sechzger Stadion offiziej as "Städtische Stadion an da Greawoidastross" is as oide Stadion vo di Sechzger aus Minga. Es is des drittgresste Stadion in Minga.
S´Sechzger woa foam Bau vo Olypiastadion die Spuistädt fia de Bayern und de Löwen. In de achtzga Joa, wo de Löwn nahat obgstieng san, homs wiada do gspuit.
Nochm Obstiag aus da zwoatn Liga in'd Regionalliga Bayern spuins jetz wieda im Greanwoida. S Stadion wead ausserdem no von der zwoaten Mannschaft des FC Bayern gnutzt.
Es is des drittgräßte Stadion hinta da Arena vo Fröttmanning und am Olympiastadion. Mit bis zua 80 Spuin pro Joahr is des Sechzger des am meistn gnutzte Stadion vo Deitschland.
Estland

Estland (estnisch: Eesti) is a Stoot in Noadeiropa und s neadlichste Land vom Baltikum. As grenzt im Sidn an Lettland, im Ostn an Russland sowia im Nordn und Westn an de Ostsee. Iwan Finnischn Meerbusn wegga bestenga enge Beziahunga zu Finnland und historisch gibts a vui kuitureje Beziahunga noch Deitschland.
Da Stoot is seit 1991 unobhengig und is Mitglied vo da UNO, da Eiropäische Union, da NATO sowia vo da OSZE. Seit 2010 is Estland aa Mitglied vo da OECD.
Eadkunde.
Dees Land is flechnmeesi a wengal kloana ois wia Niedersachsen und a wengal gressa ois wiad de Schweiz. Im Sidn vom Land befindd si da hexte Beag, da "Suur Munamägi" (318 Meta). Da gresste See is ds Peipsi järv (Peipussee). Vuaglogat gibts aa no 1520 Insln, wo za Estland ghean, de gresstn san "Saaremaa" und "Hiiumaa".
Bevejkarung.
Nem da estnischn Meaheit (68,6 %) gibts a stoarke russische Mindaheit (25,7 %) sowia kloanare Gruppm vo Ukrainan (2,1 %), Weissrussn (1,2 %) und Finnen (0,8 %). Eppa 45 % vo de Eihwohna vo Tallinn san koane Estn.